אנדי מקדואל

רוזלי אנדרסון "אנדי" מקדואל (באנגלית: Rosalie Anderson "Andie" MacDowell; נולדה ב-21 באפריל 1958) היא שחקנית קולנוע ודוגמנית אמריקאית. מקדואל היא זוכת פרס מצלמת הזהב ומועמדת לארבעה פרסי גלובוס הזהב על תפקידיה בסרטים "סקס שקרים ווידאוטייפ", "גרין קארד" ו"ארבע חתונות ולוויה אחת" ובמיני-סדרה "עוזרת בית" של נטפליקס.

כדוגמנית התפרסמה בעיקר כפרזנטורית של חברת הקוסמטיקה "לוריאל".

 ביוגרפיה 
מקדואל נולדה בעיר גפני, דרום קרוליינה, בארצות הברית. בתם של פאולין "פאולה" ג'ונסטון (לבית אוסוואלד), מורה למוזיקה, ומריון סנט פייר מקדואל. אמה הייתה אלכוהוליסטית, והוריה התגרשו כשהייתה בת שש. אמה של מקדואל מתה מהתקף לב בגיל 53 לאחר שהייתה פיכחת במשך שנה. כשמקדואל הייתה בת שמונה, אביה נישא בשנית, למארי פרנסיס סטון; נישואים שנמשכו עד למותו.

מקדואל סיימה את לימודיה בתיכון גפני ב-1976, ואז המשיכה ללמוד באוניברסיטת וינטרופ (אנ') ברוק היל במשך שנתיים לפני שעברה להתגורר לזמן קצר בקולומביה, קרוליינה הדרומית. לאחר שנצפתה על ידי נציגה של סוכנות הדוגמנות וילהלמינה מודלס בזמן שהייתה בטיול בלוס אנג'לס, מקדואל חתמה על חוזה דוגמנות עם סוכנות הדוגמנות עלית בניו יורק בשנת 1978.

 קריירה
לאחר שהתנסתה במשחק בתוכניות טלוויזיה עשתה מקדואל את הופעת הבכורה שלה בתור ג'יין פורטר בדרמת ההרפתקאות "גרייסטוק: האגדה של טרזן מלך הקופים".
בתחילת דרכה כשחקנית למדה את טכניקת שיטת המשחק. ב-1989 קיבלה את התפקיד הגדול הראשון שלה מסטיבן סודרברג בסרטו הראשון "סקס שקרים ווידאוטייפ".
על גילום דמותה של אן מולאני (הנשואה והמדוכאת מינית) זכתה מקדואל בפרס אינדפנדנט ספיריט והייתה מועמדת ל פרס גלובוס הזהב לשחקנית הטובה ביותר.
התפקיד הבא שלה בקומדיה של פיטר ויר "גרין קארד" בתור הזואולוגית ברונטה שמתחתנת מטעמי הגירה עם התייר הצרפתי ג'ורג'ס פאורי (ז'ראר דפארדיה), זיכה את מקדואל בפעם השנייה ברציפות במועמדות לפרס גלובוס הזהב, בפעם זו בקטגוריית המשחק הטוב ביותר בסרט קומי/מוזיקלי.

שיחקה  לצידו של ברוס ויליס בקומדיית האקשן "הדסון הוק".
ב-1993 שיחקה באחת מהופעותיה המפורסמות בקריירה שזיכתה אותה בפרס סאטורן את מפיקת החדשות ריטה בקומדיה "לקום אתמול בבוקר" והשתתפה בדרמה הספרותית של רוברט אלטמן "תמונות קצרות" בתור אמו של הילד קייסי פיניגאן.
ב-1994 כיכבה בקומדיה הבריטית שוברת הקופות "ארבע חתונות ולוויה אחת" בתפקיד קארי האמריקאית אותה פוגש צ'ארלס (יו גרנט) בחתונה ובלוויה. על תפקיד זה הייתה מועמדת לפרס גלובוס הזהב בפעם השלישית.
המשיכה לככב בקומדיות "מציאות אחרת", "בעל משוכפל" לצידו של מייקל קיטון", "המוזה" בתור לאורה אשתו של התסריטאי סטיבן פיליפס (אלברט ברוקס) ו"מייקל" בתור המומחית למלאכים דורות'י וינטרס.
ב-2000 הופיעה מקדואל בדרמת המלחמה "פרחים בשדה הקרב" בתור שרה, אשתו של הצלם הצבאי האריסון לויד (דייוויד סטראתיירן) שנעלם בשדה הקרב במהלך מלחמת העצמאות של קרואטיה.

בשנת 2005 גילמה את טרי בסרט הקומדיה "סלון יופי" בכיכובה של קווין לטיפה.

ב-2017 גילמה את מארוול סטיינברינק בסרט "רק האמיצים" לצד ג'ף ברידג'ס.

ב-2019 שיחקה בעונה החמישית של הסיטקום הבריטי "קוקו"  מבית ה-BBC.

בשנת 2021 כיכבה מקדואל לצד בתה, השחקנית מרגרט קוואלי, במיני-סדרה "עוזרת בית" של נטפליקס. בנובמבר 2021 לוהקה לתפקיד ראשי בסרט "סוף טוב" של הבמאים הישראלים טל גרניט ושרון מימון אשר מבוסס על המחזה באותו שם מאת ענת גוב.

בשנת 2022 שיחקה בסרט "בלילות הקיץ"; שעלה בבכורה בפלטפורמות של נטפליקס.

 חיים אישיים 
בשנת 1986, מקדואל נישאה לפול קוואלי, חוואי ודוגמן לשעבר. השניים נפגשו בזמן שהצטלמו לפרסומת של גאפ. יש להם בן, ג'סטין (יליד 1986), ושתי בנות, רייני (ילידת 1990) והשחקנית מרגרט קוואלי (ילידת 1994). מקדואל וקוואלי התגרשו בשנת 1999.

לאחר גירושיה מקוואלי, ניהלה מקדואל מערכת יחסים של שנה עם השחקן דניס קווייד. לאחר מכן, מקדואל התחברה מחדש לבן זוגה לשעבר בתיכון, רט הרצוג, איש עסקים לו נישאה ב-10 בנובמבר 2001. הזוג התגרש באוקטובר 2004.

נכון לשנת 2013, היא מתגוררת בעיירה מרינה דל ריי, קליפורניה.

 פילמוגרפיה 
 קולנוע 
+שנהסרטתפקידהערות1984גרייסטוק: האגדה של טרזן מלך הקופיםג'יין פורטר 1985חבריםדייל ביברמן1989סקס, שקרים ווידאוטייפאן בישוף מולאניפרס אינדפנדנט ספיריט לשחקנית הטובה ביותר מועמדת פרס גלובוס הזהב לשחקנית הטובה ביותר בסרט דרמה (1989)1990גרין קארדברונטה פרישמועמדת פרס גלובוס הזהב לשחקנית הטובה ביותר בסרט קומדיה או מוזיקלי (1990)1991הדסון הוקאנה ברגלישאלה של יופיטינה לזלי ברטולומאו1992השחקןעצמה1993תמונות קצרותאן פיניגןלקום אתמול בבוקרריטה הנסוןפרס סאטורן לשחקנית הטובה ביותרחייו הכפולים של בעליאליזבת' "באסי" פארו1994ארבע חתונות ולוויה אחתקארימועמדת פרס גלובוס הזהב לשחקנית הטובה ביותר בסרט קומדיה או מוזיקלי (1994)נערות רעותאיילין ספנסר1995מציאות אחרתסלמה1996בעל משוכפללורה קינימייקלדורות'י וינטרס1997הקץ לאלימותפייג' מקס1998Shadrachטריקסי דבני1999כרטיס לאהבהלינדה פלינסקיגם מפיקההחבובות בחללשלי סנייפסהמוזהלורה פיליפס2000פרחים בשדה הקרבשרה לויד2001משחקי חברהיוג'יני קלייבורןגם מפיקההחברות הכי טובות שישקייט סקאלס2002Ginostraג'סי בנסון2005The Last Signקת'י מקפרלייןסלון יופיטרידלתות נפתחותמרילין ויין2006בלאגן בחווהאט'הדיבוב2007Interventionקלי2008בלתי נתפסלוטי לואיז2009מת על נשים (אנ')קייט2010חשוב כמתהלן ק'להאןHappiness Runsאמא של ויקטורDaydream Nationאניד גולדברג2011The 5th Quarterמריאןמונטה קרלופמלה בנט-קליפוטלוסוי מור2013Breaking at the Edgeד"ר גוזלנד2015מג'יק מייק 2ננסי דוידסון2017Love After Loveסוזןרק האמיציםמארוול סטיינבריקירושה בחג המולדדבי קולינס2018Paper Yearג'ואנה וינטרס2019הצחוק האחרוןדוריס לאבג'וימי שעומד מאחורי...בקי לה דומאס2021No Man's Landמוניקה גריר2022בלילות הקיץויקטוריהGood Girl Janeרות רוזן2023סוף טובג'וליהזואי האחרת (אנ')קוני מק'לרן2024יד עקובה מדם (אנ')קווינפין "ביג קאט"להיות גודריץ'אן

 טלוויזיה 
+שנהסדרהתפקידהערות1988The Secret of the Saharaאנת'אהמיני-סדרהSpenser: For Hireמגיפרק: "McAllister"1991Women & Men 2: In Love There Are No Rulesאמיליסרט טלוויזיה של HBO2001ארוחה עם חבריםקארןסרט טלוויזיה של HBO2003הפרקליטיםגרייס צ'פמןפרק: "Les Is More"2005לנסוע באוטובוס עם אחותירייצ'ל סימון (אנ')סרט טלוויזיה של CBS2010Lone Starאלכס2 פרקיםThe Frontמוניק לאמונטסרט טלוויזיה של Lifetime2012רוק 30קלייר ויליאמספרק: "Leap Day"Jane by Designגריי צ'נדלר מאריתפקיד ראשי; 18 פרקים2013–2015סידר קובאוליביה לוקהארטתפקיד ראשי (3 עונות); 36 פרקים2017Trial & Errorמרגרט הנדרסוןפרק: "Chapter 13: The Verdict"At Home in Mitfordסינת'יה קופרסמית'סרט טלוויזיה של הולמרק2018The Beach Houseלווי ראדלנד2019קוקו אייבי מיטלפארטתפקיד ראשי (עונה 5); 7 פרקיםארבע חתונות ולוויה אחתמיס הווארדפרק: "We Broke"2020Wirelessאליין בראדוק9 פרקיםDashing in Decemberדבסרט טלוויזיה של רשת פרמאונטThe Dress Up Gangאנדי6 פרקים2021אדוני ראש העירעצמהפרק: "Brentwood Trash"עוזרת ביתפולהמיני-סדרה
מועמדת פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה2023–הווההדרך הביתה (אנ')דליילה "דל" לנדריתפקיד ראשי (2 עונות); 20 פרקים

קישורים חיצוניים




 הערות שוליים 

קטגוריה:אמריקאים ילידי קרוליינה הדרומית
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:בוגרי אוניברסיטת וינטרופ
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס סאטורן לשחקנית ראשית בקולנוע
קטגוריה:אמריקאיות שנולדו ב-1958